20/03/2012 | Administración LocalMunicipal
Bergondo
Secretaría
Aprobación de bases xerais e específicas

ANUNCIO Por Decreto da Alcaldía núm.112/2012, do 12 de marzo, aprobáronse as bases xerais e específicas, que se transcriben máis adiante, e que regulan o proceso selectivo das prazas de persoal do Concello de Bergondo seguintes: 1 praza de oficial da Policía Local mediante o sistema de concuso-oposición e promoción interna, e 2 prazas de peóns de vías e obras polo mediante o sistema de concuso-oposición e quenda libre. “BASES XERAIS REGULADORAS DO PROCESO DE SELECCIÓN DE FUNCIONARIOS DE CARREIRA E PERSOAL LABORAL FIXO CORRESPONDENTE ÁS PRAZAS VACANTES INCLUÍDAS NA OFERTA DE EMPREGO PÚBLICO DO ANO 2009 DO CONCELLO DE BERGONDO PRIMEIRA.–Obxecto das bases xerais. É obxecto das presentes bases xerais a regulación dos procesos selectivos do persoal, así como das convocatorias, para a provisión de prazas vacantes incluídas na oferta de emprego público de 2009 (publicadas no Boletín Oficial da Provincia n.º 91, do 23 de abril de 2009), con funcionarios de carreira e/ou contratos laborais fixos, mediante o sistema de selección que en cada unha das bases específicas se determine, de conformidade coas seguintes disposicións: Lei 30/92, do 26 de novembro, de réxime xurídico das Administracións Públicas e procedemento administrativo común. Lei 7/85, do 2 de abril, de bases do réxime local, texto refundido das disposicións legais vixentes en materia de réxime local, aprobado Real decreto lexislativo 781/86, do 18 de abril, Lei 5/97, do 22 de xullo, de administración local de Galicia, Lei 7/2007, do 13 de abril, do Estatuto Básico do Empregado Público, Lei 30/84, do 2 de agosto, de medidas para a reforma da función pública, Real decreto 896/91, do 7 de xuño, polo que se establecen as regras básicas e os programas mínimos a que debe axustarse o procedemento de selección de funcionarios da administración local, Regulamento de selección do persoal da administración da Comunidade Autónoma de Galicia, do 20 de marzo de 1991, e supletoriamente o Regulamento xeral de ingreso do persoal ao servizo da Administración do Estado, aprobado por Real decreto 364/1995, do 10 de marzo, Lei 4/2007, do 20 de abril, de coordinación de policías locais, Decreto 243/2008 que a desenvolve, Decreto 77/2010, do 29 de abril, polo que se modifica o Decreto 243/2008, do 16 de outubro e Orde do 29 de xaneiro de 2009, por a que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada. Convenio colectivo do persoal laboral do Concello de Bergondo subscrito con data de 17/06/2010 e publicado no BOP n.º 208 do 2/11/2010. Acordo regulador das condicións de traballo do persoal funcionario ao servizo do Concello de Bergondo, subscrito con data de 17/06/2010 e publicado no BOP n.º 211 do 5/11/2010. SEGUNDA.–Requisitos dos/as aspirantes.1. Para poder participar nos procesos selectivos será necesario reunir os requisitos que a continuación se indican: a) Ter a nacionalidade española ou ser nacional dun Estado membro da Unión Europea o doutro Estado cando así se exprese nas bases específicas de cada convocatoria, de conformidade co establecido no artigo 57 de Lei 7/2007, do Estatuto Básico do Empregado Público. b) Posuír a capacidade funcional para o desempeño das tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso del persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Posuír a titulación esixida nas bases específicas de cada convocatoria. Conforme á disposición transitoria quinta da Lei 30/1984, do 2 de agosto, de medidas para a reforma da función pública, considerarase equivalente ao título de diplomado universitario ou ter superado tres cursos completos de licenciatura. Así mesmo, para o acceso ás prazas do grupo C, subgrupo C1 ou equiparadas, a superación das probas de acceso á Universidade para maiores de 25 anos considerarase equivalente á obtención do título de Bacharelato ou Formación Profesional de segundo grao. No caso de titulacións obtidas no estranxeiro deberá acreditarse que se está en posesión da correspondente homologación expedida polas autoridades educativas pertinentes. f) Calquera outro requisito que se fixe nas bases específicas de cada convocatoria. Os anteriores requisitos deberanse reunir con referencia ao último día de prazo de presentación das solicitudes e conservarse, cando menos, ata a data do nomeamento. TERCEIRA.–Solicitudes. As persoas que desexen participar nos procesos de selección presentarán solicitude dirixida ao alcalde deste Concello de Bergondo, na que farán constar que reúnen todos os requisitos sinalados na base segunda anterior e os que sinalen as bases específicas de cada praza que se convoque. Presentaranse no Rexistro Xeral do Concello no prazo de vinte días naturais, contados a partir do seguinte ao da publicación do anuncio da convocatoria específica no Boletín Oficial do Estado. Este anuncio da convocatoria específica publicarase igualmente a efectos informativos na páxina web do Concello de Bergondo, e no taboleiro de anuncios do Concello. As solicitudes poderanse remitir tamén na forma determinada no artigo 38.4 da Lei 30/1992, do 26 de novembro. Á solicitude achegarán: Fotocopia do DNI, ou do documento que acredite a súa nacionalidade, e, xustificante do ingreso ou do xiro postal ou telegráfico na seguinte conta bancaria do Concello de Bergondo: 2080/0045/98/31100000/71 que deberá acompañarse obrigatoriamente do impreso de autoliquidación do Concello de Bergondo, que poderá ser obtido nas dependencias do Concello ou na web do Concello de Bergondo (www.bergondo.es) sen prexuízo doutros documentos que se poidan esixir polas respectivas convocatorias específicas. Os dereitos de exame so lle serán devoltos a quen non fose admitido ás probas selectivas por non reunir os requisitos esixidos. As persoas con discapacidade deberán facelo constar na solicitude, indicando se precisan adaptacións para realizar as probas. Naqueles casos que na convocatoria fixase fase de concurso, os/as aspirantes deberán achegar tamén inescusablemente, os documentos orixinais acreditativos ou fotocopias compulsadas de todos e cada un dos méritos que poidan ser valorados segundo as bases específicas que correspondan. CUARTA.–Admisión de aspirantes. Rematado o prazo de presentaren solicitudes, o alcalde/concelleiro delegado ditará resolución pola que se aprobará a lista provisional de admitidos/as e excluídos/as que se publicará no Boletín Oficial da Provincia e no taboleiro de edictos da Casa do Concello e na súa páxina web www.bergondo.es, concedendo un prazo de dez días para reclamacións. A data de publicación no Boletín Oficial da Provincia será a determinante dos prazos para os efectos das posíbeis reclamacións. As citadas reclamacións, se as houbese, resolveraas o órgano que aprobou a lista provisional, que aprobará asemade a lista definitiva, que se exporá nos mesmos lugares ca a provisional. Nesta última resolución incluirase a composición do tribunal así como lugar, data e hora do comezo dos exercicios. QUINTA.–Tribunal cualificador. Os tribunais cualificadores dos procesos selectivos designaranse de conformidade co sinalado no artigo 60 da Lei 7/2007, do Estatuto Básico do Empregado Público e no artigo 4 do Real decreto 896/1991. A composición dos tribunais axustarase aos principios de imparcialidade e profesionalidade de tódolos membros e determinarase nas bases específicas de cada unha das convocatorias. A designación nominal dos membros do tribunal incluirá a dos respectivos suplentes e publicarase no Boletín Oficial da Provincia e no taboleiro de edictos do Concello. O tribunal estará constituído por un número impar de membros, nunca inferior a cinco, que pertencerán a grupos de clasificación profesional, tanto de persoal funcionario como laboral, para cuxo acceso se esixa titulación igual ou superior á esixida para a praza convocada. E tenderase, así mesmo, para a súa composición, á paridade entre muller e home. O tribunal non poderá constituírse, nin actuar sen a presenza, cando menos, da metade máis un dos seus membros, titulares ou suplentes, indistintamente. En todo caso requírese a asistencia do presidente e do secretario ou os que legalmente os substitúan. Os membros do tribunal absteranse de intervir e comunicaranllo á autoridade convocante cando concorra algunha das circunstancias previstas no artigo 28.2 da Lei 30/1992, do 26 de novembro, ou cando realizasen tarefas de preparación de aspirantes para probas selectivas nos cinco anos anteriores á publicación desta convocatoria. Os aspirantes poderán recusar os membros do tribunal cando concorran aquelas circunstancias. Todos os membros do tribunal que asistan ás probas percibirán as asignacións que lles correspondan segundo a súa categoría, de conformidade co Real decreto 462/2002, do 24 de maio. O tribunal poderá autorizar a incorporación ás sesións dos asesores especialistas que estime necesario e conveniente. Os devanditos asesores actuarán con voz e sen voto, e limitaranse ao exercicio das especialidades técnicas que fixeron necesaria ou conveniente a súa colaboración co respectivo tribunal. SEXTA.–Comezo e desenvolvemento das probas selectivas e programa. As probas selectivas non poderán comezar ata transcorridos dous meses desde a data na que aparezan publicadas estas bases e as específicas no Boletín Oficial da Provincia. O comezo das probas selectivas deberá anunciarse con 10 días de antelación, como mínimo, no Boletín Oficial da Provincia e no taboleiro de edictos do Concello. Unha vez comezadas as probas selectivas non será obrigatoria a publicación da celebración dos sucesivos exercicios no Boletín Oficial da Provincia, será suficiente coa súa exposición no taboleiro de edictos do Concello e, a aos so efectos informativos, na páxina web do Concello (www.bergondo.es). Os/as aspirantes serán convocados para cada exercicio nun único chamamento, sendo excluídos/as da oposición os que non comparecesen, salvo nos casos debidamente xustificados que serán apreciados polo tribunal. As razóns ou probas xustificativas formularanse dentro das 24 horas seguintes á celebración do exercicio ao que non comparecesen. A actuación dos/as aspirantes naqueles exercicios que non poidan realizarse conxuntamente realizaranse pola orde alfabética segundo a primeira letra do apelido, comezando pola letra que resulte do sorteo ao que se refire o artigo 9 do Regulamento de selección de persoal da Comunidade Autónoma do 20 de marzo de 1991. Os aspirantes deberán acreditar a súa personalidade coa exhibición do documento nacional de identidade no momento de realizar o chamamento, podendo os membros ou colaboradores do tribunal, esixir a súa exhibición en calquera momento ao longo da realización da correspondente proba. Entre o final dunha proba e o comezo da seguinte deberán transcorrer un mínimo de 48 horas e un máximo de 40 días. Nas bases específicas que completen estas Xerais, concretarase o contido e desenvolvemento de cada proba. Os exercicios escritos poderán ser lidos publicamente, se así o acordase o tribunal, podendo este dialogar co aspirante co fin de determinar os seus coñecementos sobre o contido do exposto. A realización dos exercicios que non sexan de exposición ou lectura pública garantirán o anonimato dos/as aspirantes na súa corrección. Nos exercicios que comprendan probas físicas, o tribunal poderá esixir o certificado médico correspondente que acredite que os aspirantes se encontran nas debidas condicións para realizalas ou sometelo a recoñecemento médico previo. Os programas dos temas da oposición determinaranse nas correspondentes bases específicas. O tribunal cualificador adoptará as medidas necesarias para establecer as adaptacións e axustes razoables tanto de tempos como de medios no proceso selectivo que sexan necesarios para os aspirantes con discapacidade, cando así se houbese indicado polo interesado/a na solicitude para participar no proceso de selección. SÉTIMA.–Sistema de selección e cualificación dos exercicios. Nas bases específicas que completen estas xerais concretarase o sistema de selección, así como os sistemas de cualificación dos distintos exercicios. No sistema de concurso-oposición, a fase de concurso que será previa á de oposición, non terá carácter eliminatorio nin poderá terse en conta para superar as probas da fase de oposición. O tribunal non poderá valorar o non alegado e probado polos aspirantes nos documentos achegados no momento de presentaren a solicitude para a admisión ás probas selectivas, sen que sexa admisible a concesión de ningún prazo para emendar a falta de alegacións ou de proba de méritos. As cualificacións dos/as aspirantes aprobados/as en cada un dos exercicios serán publicadas no taboleiro de edictos do Concello e, aos só efectos informativos, na páxina web do Concello (www.bergondo.es). OITAVA.–Relación de aprobados. Rematada a cualificación dos/as aspirantes, o tribunal publicará a relación de aprobados/as por orde de puntuación. Dado que en ningún caso o número de aspirantes aprobados/as pode exceder o número de prazas convocadas, a relación definitiva confeccionarase cos/coas aspirantes que, superados todos os exercicios obrigatorios, obteñan a maior puntuación sumando á fase de concurso, de existir, os puntos de cada un dos exercicios da oposición e só se propoñerá ós/ás aspirantes que acaden maior puntuación. O tribunal elevará a citada relación á Presidencia da Corporación ou Concellería delegada no seu caso, á cal compete o nomeamento correspondente, de tratarse de prazas de funcionarios de carreira, ou de formalizar os contratos laborais de tratarse de persoal laboral. NOVENA.–Presentación de documentos. No prazo de dez días naturais, contados dende o día seguinte á publicación das listas dos/as aspirantes aprobados/as, estes deberán presentar no Rexistro Xeral do Concello os documentos que seguidamente se relacionan: a) Fotocopia do seu documento nacional de identidade, que se deberá presentar co orixinal para compulsar. b) Fotocopia do título académico esixido na respectiva base específica, que debe acompañar do seu orixinal para ser debidamente compulsada, ou, no seu defecto, o xustificante de ter aboado os dereitos para a súa expedición. Se estes documentos estivesen expedidos despois da data de remate do prazo de presentación das solicitudes de admisión ás probas selectivas, deberán xustificar debidamente o momento de remate dos estudos correspondentes. c) Declaración xurada de que non estar separado mediante expediente disciplinario do servizo de ningunha Administración Pública, nin acharse inhabilitado/a para o exercicio das funcións públicas. d) Declaración xurada de non acharse incurso en ningunha causa de incapacidade ou incompatibilidade de conformidade coa lexislación vixente e referido ao momento da súa toma de posesión. e) Informe médico oficial acreditativo de posuír a capacidade funcional para o desempeño das tarefas habituais da praza á que se aspira. f) Fotocopia do número de afiliación á Seguridade Social acompañada do orixinal, ou de ser o caso, xustificación de non estar afiliado. g) Impreso de designación de conta bancaria. Os/as aspirantes que fagan valer a súa condición de persoas con minusvalía deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da Administración sanitaria acreditativo da compatibilidade co desempeño das tarefas e funcións correspondentes. Quen tivese a condición de funcionario público de carreira ou de persoal laboral da Administración Pública non terá que xustificar documentalmente as condicións e requisitos xa acreditados para obter o seu anterior nomeamento/contrato, unicamente deberá presentar certificación da Administración Pública da que depende que acredite tal condición e demais circunstancias que consten no seu expediente persoal ou folla de servizos. Os/as que dentro do prazo sinalado, e salvo casos de forza maior, non presenten a súa documentación ou non reúnan os requisitos esixidos non poderán ser nomeados, quedando anuladas todas as súas actuacións, sen prexuízo da responsabilidade na que puidesen incorrer por falsidade na súa instancia solicitando participar no proceso selectivo. De ser nacional dun Estado membro da Unión Europea presentará a documentación esixida pola Lei do 23 de decembro de 1993, ademais da sinalada nas letras b, c, d, e, f e g anteriores. DÉCIMA.–Nomeamento e toma de posesión dos funcionarios. Os/as aspirantes propostos que presenten a documentación preceptiva serán nomeados funcionarios/as de carreira polo presidente da Corporación, e deberán tomar posesión no prazo máximo de trinta días, contado dende o día seguinte ao que se lles notifique o citado nomeamento; quedarán en situación de cesante cando, sen causa xustificada, non o fixesen dentro do prazo sinalado. Se é o caso, e para os supostos que se determinen nas respectivas bases específicas, o nomeamento como funcionario/a de carreira poderá quedar supeditado á superación do correspondente período de prácticas ou curso de formación, sendo nomeado namentres funcionario en prácticas. Os/as aspirantes que, no seu caso, non superen o período de prácticas, consonte co procedemento de cualificación previsto na convocatoria, perderán todos os dereitos ao seu nomeamento como funcionarios/as de carreira, por resolución motivada da autoridade que efectuase a convocatoria. Os/as aspirantes que, no seu caso non superen o curso selectivo poderán incorporarse ao inmediatamente posterior coa puntuación asignada ao último dos participantes neste. De non superalo perderán todos os seus dereitos ao nomeamento como funcionario/a de carreira. UNDÉCIMA.–Formalización do contrato para o persoal laboral. Presentados e comprobados todos os documentos preceptivos indicados na Base novena, notificarase aos aprobados a proposta de contratación para que subscriban seus contratos laborais fixos no prazo de trinta días, contados desde o día seguinte ao da indicada notificación. Quen non o subscriba no citado prazo perderá o dereito a acceder ao posto de traballo. Os contratos recollerán o período de proba que en cada caso quede establecido nas correspondentes bases específicas que completen a estas bases xerais. DUODÉCIMA.–Incidencias. O tribunal queda autorizado para resolver as dúbidas que se presenten e adoptar os acordos necesarios para a boa orde do proceso selectivo en todo o non previsto nestas bases. Sen prexuízo do establecido na base seguinte as solicitudes de revisión de exame que poidan presentarse polos aspirantes serán consideradas como solicitudes de acceso ao expediente ao abeiro do previsto no artigo 35 da Lei 30/1992, do 26 de novembro, de réxime xurídico das administracións públicas e procedemento administrativo común, sendo a única obriga para o tribunal de selección a de expoñer os criterios técnicos xerais que se tiveron en conta para a obtención da puntuación. DÉCIMA TERCEIRA.–Impugnación. Os/as interesados/as poderán impugnar as presentes bases así como as convocatorias e súas respectivas bases específicas e todos os actos administrativos que se derivan destas, nos casos e na forma establecidos na Lei 30/1992, de réxime xurídico das administracións públicas e do procedemento administrativo común. BASES ESPECÍFICAS REGULADORAS DA CONVOCATORIA PARA A PROVISIÓN POR PROMOCIÓN INTERNA DE UNHA PRAZA VACANTE DE OFICIAL DE POLICÍA LOCAL, GRUPO C1, CORRESPONDENTE Á OFERTA DE EMPREGO PÚBLICO DE 2009 PRIMEIRA.–Obxecto da convocatoria. E obxecto da presente convocatoria a provisión con funcionarios de carreira, dunha praza de oficial de Policía Local, encadradas na Escala de Administración Especial, Subescala Servizos Especiais, clase policía local y escala básica, pertencente ao subgrupo C1. Esta praza está incluída na oferta de emprego público do 2009 (Boletín Oficial da Provincia n.º 91 de 23 de abril de 2.009). SEGUNDA.–Sistema de acceso, procedemento de selección. Sistema de promoción interna mediante concurso-oposición. TERCEIRA.–Requisitos dos aspirantes. Ademais dos que figuran na base segunda das xerais que regulan esta convocatoria, de conformidade co artigo 31.º do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, o/as aspirantes deberán reunir os seguintes requisitos antes do remate do prazo de presentación de solicitudes: a) Ser funcionario/a de carreira do corpo cun mínimo de tres anos continuados de servizo activo na categoría inmediata inferior en Bergondo, computándose tamén neste caso o tempo de segunda actividade por causa de embarazo e lactación. b) Posuír a titulación académica esixida para a categoría a que opta (bacharelato ou equivalente), ou ter superado o curso de dispensa que para tal efecto fora programado pola Academia Galega de Seguridade Pública. De conformidade co previsto no artigo 74.3 do acordo regulador das condicións de traballo do persoal funcionario ao servizo do Concello de Bergondo, subscrito con data de 17/06/2010 e publicado no BOP n.º 211 do 5/11/2010, poderá participar nos procesos de promoción interna para o subgrupo C1, o persoal municipal do subgrupo C2, aínda que careza da titulación esixida para a pertenza ao dito subgrupo C1, sempre que acredite unha antigüidade mínima de dez anos no subgrupo C2. c) Non ter sido sancionado/a por falte grave ou moi grave, ou telas canceladas. d) Faltarlle máis dun ano para o pase á situación de segunda actividade por razón de idade, excepto que o ascenso de categoría comporte cambio de escala, excluíndo a estes efectos a escala superior. CUARTA.–Dereitos de exame. Os dereitos de exame fíxanse en 21,00 (vinte e un euros) de conformidade co previsto na ordenanza fiscal reguladora da taxa por expedición de documentos administrativos do Concello de Bergondo (BOP n.º 139 de 19 de xuño de 2.009). QUINTA.–Retribucións. As retribucións para a citada praza son as establecidas nos orzamentos municipais para o exercicio 2012 unha vez feitas as reducións consonte o previsto no RD Lei 8/2010 de 20 de maio, polo que se adoptan medidas extraordinarias para a redución do déficit público. SEXTA.–Composición do tribunal. Consonte co artigo 60 da Lei 7/2007, do Estatuto Básico do Empregado Público e artigo 34 da Lei 4/2007, de coordinación de policías locais de Galicia, o tribunal terá a seguinte composición: – Presidente: un funcionario/a, pertencente a grupo de clasificación profesional de titulación igual ou superior ao esixido para o acceso á praza convocada. – Secretario: un funcionario/a, pertencente a grupo de clasificación profesional de titulación igual ou superior ao esixido para o acceso á praza convocada. Vogais: Tres funcionarios designados pola Alcaldía con coñecementos técnicos na materia, dous dos cales, como mínimo, serán persoal funcionario de policía local. O tribunal quedará integrado ademais, en cada caso, cos respectivos suplentes, que haberán de ser designados simultaneamente ós titulares. Os membros do tribunal deberán absterse de intervir, comunicándolle á Sra. alcaldesa-presidenta cando concorra neles algunha das circunstancias previstas no artigo 28 da Lei 30/1992, do 26 de novembro, de réxime xurídico das Administracións Públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/1992. SÉTIMA.–Procedemento de selección. O procedemento de selección constará das seguintes fases: FASE DE CONCURSO DE MÉRITOS: De carácter non eliminatorio, súa puntuación non poderá aplicarse para superar os exercicios da fase de oposición. A esta fase lle corresponde unha puntuación máxima do 40% da puntuación máxima total do concurso-oposición. Realizarase con carácter previo á fase de oposición, non obstante non deberá mediar prazo previo algún entre a publicidade das cualificacións da Fase de concurso e o chamamento de aspirantes e inicio da fase de oposición. Os méritos valoraranse segundo o baremos recollido na Orde do 28 de xaneiro de 2009, pola que se determinan as probas de seleccións, temarios e baremos de méritos para o ingreso, promoción interna e mobilidade nos corpos de policías locais (DOGA n.º 22, do 2-2-2009). Baremo para a fase de concurso.1.–Titulacións académicas. Tendo en conta o previsto no artigo 76 e na disposición transitoria terceira do Estatuto básico do empregado público, as titulacións que se valorarán serán as seguintes: – Título universitario de posgrado, doutor ou equivalente: 3,00 puntos. – Título universitario de grao, licenciado, arquitecto, enxeñeiro ou equivalente: 2,00 puntos. – Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalente:1,50 puntos. – Bacharel, técnico ou equivalente: 0,50 puntos. Puntuación máxima da epígrafe 1: 4,00 puntos. Non se valorará a titulación requirida para o acceso á categoría á que se aspira, agás que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza esta e, se é o caso, o BOE en que se publica. Só se valorarán os títulos antes citados, non os cursos realizados para a súa obtención. Acreditarase mediante a presentación de copia dos citados títulos.2.–Antigüidade. Para os efectos de valoración da antigüidade só serán tidos en conta os servizos prestados como funcionario de carreira. – Por cada ano de servizos ou fracción superior a seis meses prestados nos corpos de Policía Local: 0,20 puntos. – Por cada ano de servizos ou fracción superior a seis meses prestados noutros corpos e forzas de seguranza: 0,10 puntos. – Por cada ano de servizos ou fracción superior a seis meses prestados noutros corpos das administracións públicas: 0,05 puntos. Puntuación máxima do apartado 2.: 4,00 puntos. Acreditarase mediante a presentación do correspondente certificado de servizos prestados emitido polo funcionario competente.3.–Formación e docencia.3.1. Formación profesional continua: 3.1.1. Os cursos de formación profesional ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: – Cada hora presencial en actividades con exame de aproveitamento: 0,025 puntos. – Cada hora a distancia en actividades con exame de aproveitamento: 0,020 puntos. – Cada hora en actividades formativas de asistencia presencial: 0,015 puntos. – Cada hora en actividades formativas de asistencia en formación en liña: 0,010 puntos.3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: – Ata 20 horas lectivas: só asistencia 0,20 puntos; aproveitamento 0,30 puntos. – Entre 21 e 40 horas lectivas: só asistencia 0,35 puntos; aproveitamento 0,50 puntos. – Entre 41 e 70 horas lectivas: só asistencia 0,45 puntos; aproveitamento 0,65 puntos. – Entre 71 e 100 horas lectivas: só asistencia 0,50 puntos; aproveitamento 0,75 puntos. – Entre 101 e 200 horas lectivas: só asistencia 0,75 puntos; aproveitamento 1,00 punto. – Máis de 200 horas lectivas: só asistencia 1,00 punto; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, agás que transcorrese un período superior a cinco anos desde a finalización do primeiro curso, e os cursos necesarios para a obtención das titulacións da epígrafe 1 deste baremo, nin a superación de materias destes.3.2. Docencia: 3.2.1. A participación como profesor en cursos ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de Policía Local, ou tamén ao colectivo dos corpos e forzas de seguranza, valoraranse por hora impartida a razón de: – Cada hora en actividades formativas de asistencia presencial: 0,020 puntos. – Cada hora en actividades de formación en liña: 0,015 puntos.3.2.2. A participación como profesor en cursos ou outras actividades formativas de manifesto interese policial dirixidos en particular aos corpos de Policía Local, ou tamén ao colectivo das forzas e corpos de seguranza, desenvoltas nas universidades, administracións públicas ou a través dos plans de formación continua, valoraranse por hora impartida a razón de: – Cada hora en actividades formativas de asistencia presencial: 0,015 puntos. – Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Os méritos desta epígrafe 3. deberán acreditarse dentro do prazo que se determine, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. Puntuación máxima do apartado 3.: 8,00 puntos.4.–Distincións e recompensas oficiais. – Placa individual ao mérito da Policía Local: 2,00 puntos. – Placa colectiva ao mérito da Policía Local: 1,5 puntos. – Medalla ao mérito da Policía Local: 1,00 punto. – Medalla ou cruz ao mérito policial doutros corpos: 0,75 puntos. – Distinción do órgano colexiado competente do Concello: 0,25 puntos. Puntuación máxima da epígrafe 4: 2,00 puntos.5.–Idiomas. O coñecemento doutro idioma distinto ao español e ao galego, acreditado por certificado de Escola Oficial de Idiomas, valorarase a razón de: a) Ciclos. – Certificado de superación do ciclo elemental: 1,00 punto. – Certificado de superación do ciclo superior: 2,00 puntos. b) Niveis. – Certificado superación nivel básico: 0,65 puntos. – Certificado superación nivel intermedio: 1,30 puntos. – Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. Puntuación máxima do apartado 5.: 4,00 puntos.6. Lingua galega. – Celga 1: 0,25. – Celga 2: 0,50. – Celga 3: 0,75. – Celga 4: 1,00. – Curso de iniciación: 0,75. – Curso de perfeccionamento: 1,00. – Curso de linguaxe administrativa nivel medio: 1,50. – Curso de linguaxe administrativa nivel superior: 2,00. Só se terá en conta o título de máis nivel dos que se acrediten. Puntuación máxima do apartado 6.: 2,00 puntos. Puntuación máxima total: 24 puntos. Tendo en conta que á fase de concurso lle corresponde unha porcentaxe máxima do 40% da puntuación máxima total, incluída a da oposición, para ponderar equitativamente os méritos tomarase como referencia este máximo de puntos que os aspirantes poderían acadar, ao cal se lle outorgaran os catro puntos. Proporcionalmente se lle asignará a puntuación a cada aspirante, aplicando a regra de tres simple e cun máximo de tres decimais sen redondeo. FASE DE OPOSICIÓN: A oposición consistirá en dúas probas de coñecementos referidas ao temario que figura anexo a estas bases. Primeira proba: os aspirantes deberán contestar a un cuestionario de 120 preguntas tipo test con 4 alternativas de respostas, referidas ao contido do temario que figura anexo a estas bases, no tempo máximo de dúas horas. Segunda proba: consistira na resolución dun caso práctico relacionado co temario anexo a esta bases, que os aspirantes terán que desenvolver no tempo máximo dunha hora. Nesta proba o tribunal convocará aos/as aspirantes para a lectura pública do exercicio realizado tralo cal poderá dialogar co/a aspirante co fin de determinar seus coñecementos sobre o contido do mesmo. De conformidade eco previsto no artigo 57.10 do acordo regulador das condicións de traballo do persoal funcionario ao servizo do Concello de Bergondo, a lo menos unha das probas terá que ser realizada exclusivamente en lingua galega. A puntuación final de cada aspirante será a media aritmética das cualificacións de ambas probas, que se avaliarán de cero a dez puntos cada unha delas, sendo necesario acadar en cada unha un mínimo de 5 puntos para superar a oposición. A cualificación do exercicio tipo test farase atendendo á seguinte fórmula: N=(A-F/3)/12. Sendo N = nota final da proba; A = preguntas acertadas; F = preguntas falladas ou non contestadas. Para ponderar esta puntuación en relación ao 60% da nota final que corresponde á fase de oposición, aplicarase a regra de tres simple, tendo en conta que á nota máxima que se podería acadar na oposición, que sería un vinte, se lle outorgarían seis puntos para a nota ponderada coa fase de concurso de xeito que ambas puntuacións ponderadas, a do concurso e a da oposición, sumarían como máximo dez puntos, correspondendo nesta puntuación unha porcentaxe máxima do 40% ao concurso e do 60% a da oposición. OITAVA.–Relación de aprobados. Rematada a valoración, o tribunal publicará a relación por orde de puntuación. Dado que en ningún caso o número de aspirantes propostos pode sobrepasar o número e prazas convocadas, só se propoñerá ós/ás aspirantes que acaden maior puntuación. O tribunal presentará a citada proposta á presidencia da Corporación, á cal compete o nomeamento correspondente. NOVENA.–Nomeamento e toma de posesión. Ó ter o aspirante proposto a condición de funcionario público de carreira non terá que xustificar documentalmente os requisitos xa acreditados para obte-lo seu anterior nomeamento, unicamente deberá presentar, no prazo de vinte días naturais, contados desde o día seguinte á publicación certificación da Administración Pública da que dependa que acredite tal condición e demais circunstancias que consten no seu expediente persoal. Os que dentro do prazo sinalado, e salvo casos de forza maior, non presentaren a súa documentación ou non reúnan os requisitos esixidos non poderán ser nomeados, quedando anuladas tódalas súas actuacións, sen prexuízo da responsabilidade na que puideran incorrer por falsidade na súa instancia solicitando participar no proceso selectivo. O aspirante proposto que presentase a documentación preceptiva serán nomeado funcionario en prácticas, sendo indispensable superar o curso selectivo de capacitación na Academia Galega de Seguridade Pública, antes do seu nomeamento como funcionario de carreira. DÉCIMA.–Publicidade do procedemento selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. DÉCIMO PRIMEIRA.–Impugnación. Os/as interesados/as poderán impugnar as presentes bases e a convocatoria e todos os actos administrativos que se derivan destas, nos casos e na forma establecidos na Lei 30/1992, de réxime xurídico das administracións públicas e do procedemento administrativo común. ANEXO: TEMARIO PROGRAMA PARA OFICIAL DA POLICÍA LOCAL 1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. O dereito á liberdade de expresión recoñecido no artigo 20 da Constitución. Dereitos fundamentais e liberdades II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza.4. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.5. Dereitos e deberes dos cidadáns. Os principios reitores da política social e económica. As garantías de dereitos e liberdades. Suspensión xeral e individual destes. O defensor do pobo.6. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.7. O poder xudicial. Principios constitucionais. Estrutura e organización do sistema xudicial español. O Tribunal Constitucional.8. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. Mención ao Tribunal Superior de Xustiza.9. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia.10. O dereito administrativo. Fontes e xerarquía das normas.11. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.12. O procedemento administrativo. Concepto e principios xerais. Clases. Os interesados. A estrutura do procedemento administrativo.13. O réxime local español. Principios constitucionais e regulación xurídica. Tipos de entidades locais.14. O municipio. Concepto e elementos. Competencias municipais. A provincia: concepto, elementos e competencias.15. A organización e funcionamento do municipio. O Pleno. O alcalde. A Xunta de Goberno local. Outros órganos municipais.16. Ordenanzas, regulamentos e bandos. Clases e procedemento de elaboración e aprobación.17. A licenza municipal. Tipos. Actividades sometidas a licenza. Tramitación.18. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.19. Lei orgánica de forzas e corpos de seguranza. Funcións da Policía Local.20. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.21. A actividade da Policía Local como policía administrativa I. Consumo. Abastos. Mercados. Venda ambulante. Espectáculos e establecementos públicos.22. A actividade da Policía Local como policía administrativa II. Urbanismo. Infraccións e sancións. A protección ambiental: prevención e calidade ambiental, residuos e disciplina ambiental.23. A Lei de emerxencias de Galicia: aspectos fundamentais.24. Delitos e faltas. Circunstancias modificativas da responsabilidade criminal.25. Persoas responsables: autores e cómplices. Graos de perfección do delito.26. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.27. Delitos contra a Administración pública.28. Atentados contra a autoridade e as súas axentes. Desordes públicas.29. Homicidio e as súas formas. Faltas contra as persoas.30. Delitos e faltas contra o patrimonio e a orde socioeconómica.31. Delitos contra a saúde pública. Tráfico de drogas.32. Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.33. As penas. Concepto, clases: privativas de liberdade, privativas de dereito e multa. Clasificación pola súa gravidade: graves, menos graves e leves.34. O atestado policial na Lei de axuizamento criminal. Concepto e estrutura.35. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.36. Lei de seguranza viaria. Regulamentos de desenvolvemento. Estruturas e conceptos xerais.37. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento.38. Vehículos e transportes especiais. Cinto e casco de seguranza. Circulación por zonas peonís. Comportamento en caso de emerxencia.39. Sinais de circulación. Clasificación e orde de prioridade.40. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.41. Accidentes de circulación: definición, tipos e actuacións da Policía Local.42. Alcoholemia. Datos. A súa consideración segundo a normativa vixente. Doutrina constitucional. Procedemento de averiguación do grao de impregnación alcohólica.43. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.44. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.45. Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.46. Minorías étnicas e culturais. Racismo e xenofobia. Actitude policial ante a sociedade intercultural.47. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.48. O mando: concepto, estilos, calidades, trazos, regras e características do mando; relación con subordinados; técnicas de dirección e reunións.49. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.50. Deontoloxía policial. Normas que a establecen. A policía como servizo á cidadanía. Colaboración con outros servizos municipais. BASES ESPECÍFICAS REGULADORAS DA CONVOCATORIA PARA A PROVISIÓN DE DÚAS PRAZAS DE PERSOAL LABORAL FIXO, PEÓN DE VÍAS E OBRAS, POR OPOSICIÓN QUENDA LIBRE, CORRESPONDENTES Á OFERTA DE EMPREGO PÚBLICO DO ANO 2009 PRIMEIRA.–Obxecto da convocatoria. E obxecto da presente convocatoria a provisión con persoal laboral fixo, de dúas (2) prazas de peón de vías e obras. Esta praza está incluída na oferta de emprego público do 2009 (Boletín Oficial da Provincia n.º 91 de 23 de abril de 2.009). SEGUNDA.–Sistema de acceso, procedemento de selección. Sistema de concurso-oposición quenda libre. TERCEIRA.–Requisitos dos aspirantes. Ademais dos que figuran na base segunda das xerais que regulan esta convocatoria deberán acreditar estar en posesión do certificado de escolaridade ou equivalente. CUARTA.–Dereitos de exame. Os dereitos de exame fíxanse en 8,00 euros (oito euros) de conformidade co previsto na ordenanza fiscal reguladora da taxa por expedición de documentos administrativos do Concello de Bergondo (BOP n.º 139, do 19 de xuño de 2.009). QUINTA.–Retribucións. As retribucións para a citada praza son as establecidas nos orzamentos municipais para o exercicio 2012 unha vez feitas as reducións consonte o previsto no RD Lei 8/2010 de 20 de maio, polo que se adoptan medidas extraordinarias para a redución do déficit público. SEXTA.–Composición do tribunal. Consonte co artigo 60 da Lei 7/2007, do Estatuto Básico do Empregado Público, o tribunal terá a seguinte composición: – Presidente: un funcionario/a, pertencente a grupo de clasificación profesional de titulación igual ou superior ao esixido para o acceso á praza convocada. – Secretario: un funcionario/a, pertencente a grupo de clasificación profesional de titulación igual ou superior ao esixido para o acceso á praza convocada. Vogais: Tres vogais funcionarios/as ou persoal laboral fixo de calquera administración pública. O tribunal quedará integrado ademais, en cada caso, cos respectivos suplentes, que haberán de ser designados simultaneamente ós titulares. Os membros do tribunal deberán absterse de intervir, comunicándolle á Sra. alcaldesa-presidenta cando concorra neles algunha das circunstancias previstas no artigo 28 da Lei 30/1992, do 26 de novembro, de réxime xurídico das Administracións Públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/1992. SÉTIMA.–Procedemento de selección. O proceso selectivo estará composto de dúas fases; a primeira, fase de concurso; e a segunda, fase de oposición. Fase do concurso: Será previa á de oposición, non eliminatoria, e non poderá terse en conta para superar a fase de oposición. Baremo de méritos: para valorar a fase de concurso terase en conta o seguinte baremo: A.1.–Experiencia profesional ou servizos prestados, ata un máximo de 4 puntos. Por servizos prestados en calquera Administración o una empresa privada como peón, oficial e/ou capataz: 0,15 puntos por mes, ata un máximo de 4 puntos. A acreditación dos servizos prestados efectuarase mediante certificación expedida polo Secretario do Concello ou Entidade Pública onde se teñan prestado os servizos; para a empresa privada certificado de vida laboral expedido pola Tesourería Xeral de Seguridade Social acompañado do certificado de empresa no que conste a categoría na que se teñen prestado os servizos e/ou contrato de traballo, e só se avaliarán os servizos prestados nos últimos cinco anos, referidos á data na que remate o prazo de presentación de solicitudes. A non presentación de ambos documentos (vida laboral + certificado de empresa e/ou contrato de traballo) suporá a non valoración do mérito alegado. A.2 Cursos: a) Cursos de galego: – Celga 3 (curso de Iniciación da Lingua Galega): 0,25 puntos. – Celga 4 (curso de perfeccionamento da Lingua Galega): 0,50 puntos Só se avaliará o de nivel máis alto dos alegados. b) De formación: cursos relacionados coa actividade e tarefas do posto de traballo a desenvolver (electricidade, albanelaría, carpintería, técnico de mantemento etc…), impartidos por unha administración ou entidade pública ou homologadas por elas: – De menos de 20 horas: 0,10 puntos por curso. – De 20 a 40 horas: 0,30 puntos por curso. – De máis de 40 horas: 0,50 puntos por curso. Os cursos onde non figuren expresamente o número de horas, valoraranse con 0,05 puntos por curso. A puntuación máxima que se poderá acadar no apartado A.2 será de 1 punto. A acreditación da realización dos cursos de galego farase mediante certificado expedido ou homologado pola Dirección Xeral de Política Lingüística ou Consellería de Educación, e a dos demais cursos mediante o correspondente certificado da súa realización expedido pola EGAP, Universidade ou calquera Administración Pública, organismos da administración e institucións públicas ou debidamente homologadas por esta. Non serán obxecto de avaliación os certificados expedidos por academias privadas senón se xustifica a homologación sinalada. A.3: Permisos de conducir: máximo 2 puntos Por estar en posesión do permiso de conducir de clase B: 0,50 puntos. Por estar en posesión de permiso de conducir de clase B +. E e/ou C-1: 1 punto. Por estar en posesión de permiso de conducir de clase C: 2 puntos. Acreditarase mediante copia autenticada do permiso en vigor. No caso de estar en posesión de máis de un tipo de permiso so se valorará o de maior puntuación. Antes da fase de oposición serán publicadas no taboleiro de anuncios da Casa do Concello as puntuacións asignadas ós/ás aspirantes polos méritos acreditados, igualmente e aos efectos da súa difusión publicaranse na web do Concello (www.bergondo.es) O total de puntuación na fase de concurso non superará en ningún caso o 40% da puntuación máxima alcanzable na fase da fase de oposición. En ningún caso a puntuación obtida na fase de concurso poderá aplicarse para supera-los exercicios da fase de oposición. Fase da oposición: Constará das seguintes probas, de carácter obrigatorio e eliminatorio: Primeiro exercicio. –De carácter obrigatorio e eliminatorio. Consistirá en contestar por escrito, a un cuestionario de 40 preguntas con respostas alternativas sobre o contido do programa achegado como anexo I, nun tempo máximo dunha hora. Este exercicio ten carácter obrigatorio e eliminatorio e a súa puntuación máxima será de 10 puntos, debendo os aspirantes obter un mínimo de 5 puntos para superalo. Segundo exercicio. –De carácter obrigatorio e eliminatorio. Consistirá nunha ou varias probas de tipo práctico, obxectivas e de carácter manual, a libre elección do tribunal, entre os cometidos propios do oficio en un tempo máximo de corenta e cinco minutos, dirixidas a aprecia-la capacidade dos/as aspirantes para levar a cabo as tarefas relacionadas co posto de traballo e versará sobre as materias que se especifican no programa anexo (parte específica) desta convocatoria. Neste exercicio valorarse de xeito especial a pericia propia do oficio ou labor, a celeridade na execución, a limpeza do traballo executado. Este exercicio ten carácter obrigatorio e eliminatorio e a súa puntuación máxima será de 10 puntos, debendo os aspirantes obter un mínimo de 5 puntos para superalo. O número de puntos que poderán ser outorgados por cada membro do tribunal (presidente, vocais e secretario), en cada unha das probas, será de 0 a 10 puntos. As cualificacións obteranse sumando as puntuacións outorgadas polos distintos membros do tribunal e dividindo o total polo número de integrantes do mesmo, sendo o cociente resultante a cualificación obtida. A puntuación final será dada pola suma da puntuación obtida na fase de oposición e na do concurso, sempre e cando os/as aspirantes superen o exercicio da fase de oposición. De conformidade co previsto no artigo 57.10 do convenio colectivo do persoal laboral do Concello de Bergondo, a lo menos unha das probas terá que realizase exclusivamente en lingua galega. En caso de empate, e para dirimir este, atenderase en primeiro lugar á puntuación obtida na oposición, e en segundo lugar á puntuación obtida en experiencia profesional da fase de concurso. Se aínda subsiste o empate, resolverase por sorteo. OITAVA.–Relación de aprobados. Rematada a valoración, o tribunal publicará a relación por orde de puntuación. Dado que en ningún caso o número de aspirantes propostos pode sobrepasar o número e prazas convocadas, só se propoñerá ós/ás aspirantes que acaden maior puntuación. O tribunal presentará a citada proposta á presidencia da Corporación, á cal compete o nomeamento correspondente. NOVENA.–Documentación a achegar polos seleccionados e formalización do contrato. No prazo de dez días naturais, contados dende o día seguinte á publicación das listas dos/as aspirantes aprobados/as, estes deberán presentar no Rexistro Xeral do Concello os documentos sinalados na base novena das bases xerais. Presentados e comprobados todos os documentos preceptivos indicados na Base novena, notificarase aos aprobados a proposta de contratación para que subscriban seus contratos laborais fixos no prazo de trinta días, contados desde o día seguinte ao da indicada notificación. Quen non o subscriba no citado prazo perderá o dereito a acceder ao posto de traballo. Establécese un período de proba de dous meses a contar desde a firma do contrato laboral. DÉCIMA.–Publicidade do procedemento selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Ó tratarse da selección de persoal laboral fixo, de conformidade co previsto no artigo 56.1. do convenio colectivo do Concello de Bergondo, a convocatoria do proceso de selección terá que publicarse nun xornal de tirada provincial. DÉCIMO PRIMEIRA.–Período de proba. Establécese un período de proba trala sinatura do contrato de 1 mes. DÉCIMO SEGUNDA.–Impugnación. Os/as interesados/as poderán impugnar as presentes bases e a convocatoria e todos os actos administrativos que se derivan destas, nos casos e na forma establecidos na Lei 30/1992, de réxime xurídico das administracións públicas e do procedemento administrativo común. ANEXO I: PROGRAMA PARTE XERAL Tema 1.–A Constitución española de 1978. Estrutura. Dereitos e deberes fundamentais. Tema 2.–Entidades locais, clases: provincia e municipio. Tema 3.–O municipio: Competencias. Tema 4.–Dereitos e deberes dos/as funcionarios/as públicos/as. Tema 5.–O procedemento administrativo: concepto, clases e suxeitos. Fases do procedemento administrativo. Especialidades do procedemento administrativo local. Tema 6.–O Concello de Bergondo. Límites. Poboación. Situación das parroquias e principais núcleos de poboación. Localización dos lugares do Concello de Bergondo. PARTE ESPECÍFICA Tema 1.–Nocións xerais sobre electricidade. Ferramentas. Reparacións máis comúns. Tema 2.–Nocións xerais sobre albanelería. Ferramentas. Reparacións máis comúns. Tema 3.–.–Nocións xerais sobre carpintaría. Ferramentas. Reparacións máis comúns. Tema 4.–Nocións xerais sobre fontanería. Ferramentas. Reparacións máis comúns. Tema 5.–Nocións xerais sobre cerrallaría e pintura. Tema 6.–Procedementos básicos de soldadura eléctrica. Tema 7.–Uso e manexo de vehículos e maquinaria de obra. Tema 8.–Conservación e mantemento de vehículos e maquinaria de obra. Tema 9.–Mantemento de zonas verdes. Mantemento de praias. Execución de traballos forestais. Tema 10.–Condicións xerais de seguridade dos lugares de traballo Tema 11.–Condicións xerais de seguridade das escaleiras de man Tema 12.– Equipos de protección persoal Tema 13.–Sinalización de seguridade. Tema 14.–Vixilancia e custodia de edificios. Nocións básicas sobre seguridade en edificios.” Bergondo, 13 de marzo de 2012. A alcaldesa Alejandra Pérez Máquez